Cecilia Kruger, besturende direkteur van die Voortrekkermonument en Erfenisstigting, sê sy het Dinsdag ’n boodskap ontvang oor die beeldegroep wat met spuitverf bygedam is. Die vier brandwagte se gesigte is met rooi verf gespuit.
Kruger sê die voetstuk van die Kruger-beeld is gemaak van sandsteen en hulle gaan ’n spesialis moet inkry om die spuitverf te verwyder. “Om sandsteen skoon te maak verg spesialiskennis. Die bronsbeelde is makliker om sommer self skoon te maak,” sê sy.
Sy sê die rede vir die vandalisme kan moontlik aan politieke agendas gekoppel word. “Standbeelde soos dié word gekoppel aan ’n spesifieke kultuur of volksgroep. En aanvalle en vandalisme op sulke beelde is simbolies van ’n aanval op daardie kultuur en sy kulturele identiteit,” sê Kruger.
Verwyder die landmerk en gaan rig hom by die Voortrekker monument op. Die plein is lankal nie meer die trots van “Tshwane” nie. Dis eg aan Pretoria wat ook nie meer sy trotse ouself is nie.